11/06/2021 | Administración LocalMunicipal
Boiro
Aprobación Bases para a realización de sorteos e promocións turística do Concello de Boiro no 2021

A Xunta de Goberno Local en sesión de 26 de maio de 2021 acordou: PRIMEIRO: Aprobar as bases reguladoras do PROGRAMA “VIVE BOIRO 2021” para a realización de sorteos e promoción turística do Concello de Boiro no ano 2021 que se transcriben a continuación, facendo unha correción no punto CUARTO._DURACIÓN, tal como indica o Informe de Intervención e quedando redactado do xeito que segue a continuación: “A data de comezo do sorteo será dende o día seguinte á publicación en RRSS de cada sorteo ou concurso e data fin se indicará no momento da publicación” SEGUNDO: Publicar ditas bases no BOP, nos taboleiros de edictos e na páxina web do concello. Boiro, 27 de maio de 2021 José Ramón Romero García. Alcalde. DOCUMENTO ASINADO ELECTRONICAMENTE O departamento de turismo do Concello de Boiro con domicilio en Praza de Galicia, s/n 15930 – Boiro, A Coruña, realizará diferentes concursos e sorteos a través das súas redes sociais con interese en promocionar a cultura local, a historia, o turismo, o deporte, o comercio e a artesanía do termo municipal do Concello de Boiro. Facebook non patrocina, avala nin administra de modo algún esta promoción, nin está asociado a ela. A persoa usuaria desvincúlase totalmente de Facebook e é consciente de que está proporcionando a súa información ao concello de Boiro e non a Facebook. A información que proporcione empregarase para comunicarlle o premio. Poderán participar todas as persoas físicas maiores de 18 anos que sexan seguidores da páxina de Facebook oficial do departamento/concelleira de turismo do Concello de Boiro cun perfil de usuario real nesta rede social. Non poderán participar perfiles fraudulentos. “A data de comezo do sorteo será dende o día seguinte á publicación en RRSS de cada sorteo ou concurso e data fin se indicará no momento da publicación” Mecánica de participación nos concursos e sorteos: 1. Seguir a páxina de Boiro Turismo (https://www.facebook.com/boiroturismo/)2. Seguir a páxina do establecemento/empresa/fundación da experiencia/produto que se sortea, de ser o caso.3. Nomear na mesma publicación a unha persoa.4. Compartir no teu muro esta publicación Cada persoa gañadora será elixida de forma aleatoria entre todas as persoas a través dunha plataforma na rede, ou mediante o medio físico ou dixital que se estime en cada convocatoria, sorteo ou concurso. O nome do gañador/a ou gañadores/as publicarase a través das redes sociais de boiroturismo (Facebook e Instagram), a cal debe poñerse en contacto coa Oficina de Turismo de Boiro para concretar as condicións de entrega do premio. Os premios variarán segundo a convocatoria: experiencias, estancias en aloxamentos en Boiro, ceas en hostalería local, vales de compra no comercio local, produtos de artesanía, etc. Aqueles premios que conleven unha contía implícita (vales de compra, estancias en aloxamentos ou experiencias) poderanse consumir durante todo o ano 2021 baixo reserva previa, comunicación e dispoñibilidade do establecemento participante e comunicación na Oficina de Información Turística do Concello de Boiro. Os datos subministrados polas persoas participantes serán tratados conforme a normativa aplicable, cuxa finalidade será simplemente poñerse en contacto coa persoa gañadora. A simple participación no concurso implica a aceptación das presentes bases, polo que a manifestación no sentido de non aceptación da totalidade ou parte das mesmas implicará a exclusión da persoa participante e como consecuencia do mesmo, o concello quedará liberado do cumprimento da obriga contraída con dito participante.